32004R0277
L 047/20
JURNALUL OFÍCIAL AL UNIUNII EUROPENE
REGULAMENTUL (CE) NR. 277/2004 AL COMISIEI
din 17 februarie 2004
privind autorizarea folosirii fără limitare în timp a unui aditiv în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din furaje (1), astfel cum a fost modificată ultima dată prin Regulamentul (CE) nr. 1756/2002 (2), în special articolul 3 și articolul 9 D alineatul (1),
întrucât:
(1)
Directiva 70/524/CEE prevede că nici un aditiv nu poate fi pus în circulație fără autorizație comunitară prealabilă.
(2)
Articolul 3 A din Directiva 70/524/CEE stabilește cerințelede autorizare comunitară a folosirii unui aditiv în hrana animalelor.
(3)
Folosirea enzimei 3-Fitaz produsă de Aspergillus niger (CBS 114.94) este deja autorizată fără limitare în timp pentru anumite categorii de animale, mai precis pentru purcei, porci pentru îngrășare, scroafe, pui pentru îngrășare și găini ouătoare prin Regulamentul (CE) nr. 1353/2000 al Comisiei (3).
(4)
Folosirea aditivului menționat anterior a fost autorizată provizoriu pentru curcanii pentru îngrășare de Regulamentul (CE) nr. 2316/98 al Comisiei (4).
(5)
În iunie 2003, întreprinderea producătoare a prezentat date noi pentru a sprijini o cerere de autorizare fără limitare în timp a folosirii aditivului respectiv la curcanii pentru îngrășare.
(6)
Din examinarea cererii de autorizare a folosirii aditivului respectiv la curcanii pentru îngrășare reiese că sunt respectate condițiile de autorizare fără limitare în timp stabilite de Directiva 70/524/CEE.
(7)
Prin urmare, folosirea aditivului la curcanii de îngrășare trebuie autorizată fără limitare în timp.
(8)
Examinarea cererii demonstrează că ar trebui impuse proceduri de protecție a lucrătorilor împotriva expunerii la aditivul menționat de anexă. Protecția ar trebui asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (5), astfel cum a fost modificată prin Regulamentul (CE) nr. 1882/2003 al Parlamentului European și al Consiliului (6).
(9)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Preparatul din grupa „enzime” menționat de anexă este autorizat ca aditiv folosit în hrana animalelor în condițiile stabilite de anexa menționată anterior.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 februarie 2004.